burgasdotpro/wikipedia huggingface dataset:
Celebration (skladba Kool &amp; the Gang)

„Celebration“ je skladba americkej skupiny Kool &amp; the Gang z roku 1980. Vydaná bola ako singel z albumu "Celebrate!". Dňa 7. februára 1981 dosiahla 1. miesto v americkom rebríčku Billboard Hot 100, kde sa na tejto pozícii udržala dva týždne. V britskom rebríčku UK Singles Chart
Kompozícia.
Skladba „Celebration“ je zložená v tónine cis mol v bežnom takte, a napísaná za pomoci všetkých členov skupiny. Tempo skladby je 123 úderov za minútu, pričom vokálny rozsah skupiny sa pohybuje od D♭4 to A♭5.
Verzia Kylie Minogue.
V roku 1991 bola vytvorená coververzia skladby „Celebration“ austrálskou speváčkou-skladateľkou Kylie Minogue. Vydaná bola ako singel v roku 1992 pre jej štvrtý štúdiový album "Let’s Get to It", avšak nakoniec sa v albume neobjavila. Neskôr v jej albume najväčších hitov "Greatest Hits" bola vydaná ako druhý singel albumu. V Spojenom kráľovstve obsadil 20. miesto a V Austrálii 21. miesto. Videoklip k skladbe bol natočený v Rio de Janeiro.
Formáty a zoznamy skladieb.
These are the formats and track listings of major single releases of Minogue's version of "Celebration".
CD singel
7" singel
12" singel
Austránsky CD singel
Japonský CD maxi singel
Mirek Tóda

Mgr. Miroslav „Mirek“ Tóda (* 31. január 1980, Kráľovský Chlmec, ČSSR) je slovenský novinár. Od roku 2015 pôsobí v redakcii "Denníka N".
Život.
Vysokoškolské štúdium absolvoval v študijnom programe žurnalistikapolitológia na Filozofickej fakulte Univerzity Komenského v Bratislave (ukončené v roku 2002). Vo svojej diplomovej práci sa zameriaval na pôsobenie vojnových reportérov.
Pred parlamentnými voľbami v roku 1998 sa podieľal na príprave a realizácii volebného autobusu denníka "SME" „Nedaj si vziať svoj hlas“. Dva roky pôsobil ako zahranično-politický redaktor týždenníka "Plus 7 dní". Od októbra 2004 do decembra 2014 pracoval v zahranično-politickom oddelení redakcie denníka "SME", ktorému v druhej polovici obdobia svojho pôsobenia šéfoval. Od januára 2015 pôsobí v redakcii "Denníka N" ako editor a reportér. Vo svojej novinárskej tvorbe sa zameriava na zahraničné spravodajstvo. Ako zahranično-politický reportér bol vyslaný do Gruzínska počas vojny v Južnom Osetsku (2008) a na Ukrajinu, kde chodí na pravidelné reportážne cesty od oranžovej revolúcie (2004).
Je manželom novinárky Moniky rod. Žemlovej, ktorá pôsobí ako redaktorka domáceho spravodajstva v "Denníku N". Spolu majú dve deti (syna a dcéru).
David Baltimore

Profesor David Baltimore (* 7. marec 1938, New York, New York, USA) je americký mikrobiológ, priekopník genetického inžinierstva.
Je autorom Baltimorovej klasifikácie vírusov z roku 1971. V roku 1975 získal spolu s Renatom Dulbecco a Howardom Martinom Temin Nobelovu cenu za fyziológiu a lekárstvo za "prínos rozvoju onkovirológie".
Je členom Pápežskej akadémie vied (od 1978) a Národnej akadémie vied Spojených štátov amerických. Bol prezidentom Rockefellerovej univerzity (1990-1991), Caltechu (1997-2006) a American Association for the Advancement of Science (2007).
Still Got the Blues (For You)

„Still Got the Blues (For You)“ je skladba severoírskeho gitaristu Garyho Moora. Pôvodne bola vydaná ako titulná skladba albumu "Still Got the Blues". Vydaná bola ako singel, ktorý v máji 1990 dosiahol 31. miesto v britskom rebríčku UK Singles Chart. Taktiež je jediným singlom v Moorovej sólovej kariére, ktorý sa dostal do amerického rebríčka Billboard Hot 100, kde dňa 16. februára 1991 obsadil 97. miesto. V skladbe hrá Moore gitarové sóla na gitare Les Paul Standard Guitar.
Tolhuin

Tolhuin je mestečko nachádzajúce sa v provincii Tierra del Fuego, Antártida e Islas del Atlántico Sur v južnej Argentíne. Je sídlom departmentu Tolhuin a leží v Ohňovej zemi. Pri sčítaní ľudu v roku 2010 malo mesto 2 626 obyvateľov.
Mesto bolo založené v roku 1972 v snahe zvýšiť osídlenie oblasti. Už v roku 1982 mala osada 250 obyvateľov. V roku 1995 získalo mesto vďaka neustálemu rastu populácie vlastné samosprávne orgány. Mesto sa nachádza vedľa jazera Fagnano, v okolí je tiež množstvo lesov, takže oblasť navštevuje stále viac turistov. Významnou ekonomickou zložkou mesta je ťažba dreva.
Kunsthalle Košice

Kunsthalle Košice (alebo Hala umenia Košice), je budova, ktorá slúži ako výstavný priestor pre vizuálne umenie a workshopy. Je to historicky prvá kunsthalle na Slovensku.
Vďaka prestížnemu titulu Európske hlavné mesto kultúry 2013, sa zo schátranej budovy starej krytej plavárne na Rumanovej ulici stal jedinečný polyfunkčný priestor určený súčasnému umeniu, zvaný Kunsthalle Košice alebo "Hala umenia". Rekonštrukcia v hodnote 7,5 milióna eur, bola financovaná z prostriedkov Európskej komisie. Po takmer ročnej rekonštrukcii otvorila návštevníkom brány v júli 2013.
História.
Košická stará krytá plaváreň je považovaná za jednu z architektonicky najhodnotnejších budov, vybudovaných na prelome 50. a 60. rokov minulého storočia. Budova bola postavená v rokoch 1957 – 1962 podľa projektov košického architekta Ladislava Greča. Výtvarná výzdoba celého interiéru je dielom výtvarníčky Herty Ondrušovej-Viktorínovej. Plaváreň bola otvorená do konca 70-tych rokov. Po zrušení blízkeho "Mlynského náhonu" a prestavbe koryta na štvorprúdovú komunikáciu došlo k poklesu spodnej vody a následne k statickým poruchám na samotnej budove. Z dôvodu vážnych problémov bola prevádzka zrušená a fungovala iba exteriérová časť. Krytá časť bola zatvorená od roku 1992.
Mesto Košice sa ešte v roku 1988 zaoberalo otázkou rekonštrukcie mestskej plavárne v hodnote 15 miliónov Kčs, ale nakoniec sa do chátrajúcej budovy nič neinvestovalo. Okrem 25 metrového bazénu sa v nej nachádzali parné kúpele s vlhkou a suchou parou, menšie bazény a vaňové kúpele, takzvané "„očistné kúpele“". Krytý bazén bol v poradí štvrtým postaveným na Slovensku a v tomto období patril medzi architektonicky najkrajšie v Česko-Slovensku.
Rekonštrukcia.
Pred prestavbou vzniklo viacero projektov na rekonštrukciu plavárne, plánoval sa tu vodný svet, kúpele či relaxačné centrum. Nakoniec priestor slúži na prezentáciu umelcov. Táto technicky vzácna stavba, stojí v ochrannom pásme pamiatkovej rezervácie. Jej pôvodný vzhľad sa veľmi nezmenil.
Počas rekonštrukcie sa zbúrali poškodené jednopodlažné krídla na západnej a východnej strane a postavili sa nové. Zachovaná zostala strešná konštrukcia a vymenili sa okná, ktoré rešpektujú tvar a členenie pôvodných výplní. Pre plaváreň typická a neodmysliteľná mozaika z interiéru taktiež nezmizla. Bola obnovená a premiestnená na poschodie. Bazén v centrálnom priestore haly bol pri rekonštrukcii taktiež zachovaný.
Kunsthalle v súčasnosti slúži predovšetkým na prezentáciu súčasného vizuálneho umenia, domácich a zahraničných umelcov. Medzi svetoznáme mená, ktoré už v Kunsthalle vystavovali patrí aj popredný britský sochár Tony Cragg či zakladateľ op-artu a hydrokinetického umenia – a košický rodák – Gyula Kosice. Gyula Kosice pred Kunsthalle umiestnil aj sochu, ktorá nesie názov "Socha pre Košice". Svoje práce tu vystavoval aj významný rumunský fotograf Constantin Brancusi či britský umelec Damien Hirst, držiteľ Turnerovej ceny.
Idris Elba

Idris Elba, celým menom Idrissa Akuna Elba (* 6. september 1972, Londýn, Spojené kráľovstvo) je britský herec, hudobník a DJ.
Životopis.
V televízii sa prvýkrát objavil v roku 1994, v roku 1999 hral v seriáli "Dangerfield". Toho istého roku debutoval vo filme - predstavil sa vo francúzskom filme "Svokra". V rokoch 2002 až 2004 pôsobil v seriáli "The Wire - Špina Baltimoru". 
Neskôr hral napríklad vo filmoch "28 týždňov" (2007), "Americký gangster" (2007), "Maturitný ples" (2008), "Parchanti" (2010), "Ghost Rider 2" (2012), "Prometheus" (2012), "Mandela: Dlhá cesta k slobode" (2013) či "Star Trek: Do neznáma" (2016). Roku 2016 tiež prepožičal svoj hlas postave náčelníka Boga vo filme "Zootropolis: Mesto zvierat". V rokoch 2010 - 2015 stvárnil titulnú postavu v seriáli "Luther" (v roku 2011 získal Zlatý glóbus pre najlepšieho herca v miniseriáli alebo v televíznom filme). Od roku 2011 hrá vo filmovej sérii Marvel Cinematic Universe postavu Heimdall (filmy "Thor" (2011), ' (2013), ' (2015) a "" (2017)).
Pod umeleckým menom DJ Big Driis pôsobí tiež ako diskdžokej. Ako hudobník sa podieľal na skladbách viacerých hip hopových interpretov (napr. Jay-Z alebo Pharoahe Monch), sám vydal niekoľko vlastných hip hopových EP.
Staw Staszica

Staw Staszica (, , je malé ľadovcové jazero na dne Doliny za Mnichem na poľskej strane Vysokých Tatier. Leží vo výške asi . Keď je vysoký stav vody (čo nebýva každý rok) meria na dĺžku viac ako 200 metrov a na niektorých miestach zaplavuje turistický chodník na Chałubińského bránu. V suchom období sa jazierko delí na dva. Potom juhozápadné pliesko sa nazýva Wyżni Staw Staszica a severovýchodné Niżni Staw Staszica. Pleso nesie meno poľského politika, vedca Stanisława Staszica.
Viktor Vincze

Viktor Vincze (* 27. január 1991, Galanta) je slovenský televízny moderátor, redaktor, pilot a novinár. Je jednou z tvárí TV Markíza, kde moderuje hlavnú spravodajskú reláciu "Televízne noviny". Známym sa stal aj vďaka účikovaniu v šou Tvoja tvár znie povedome. V roku 2017 sa zosobášil s moderátorkou Adelou Vinczeovou.
Osobný život.
Narodil sa 27. januára 1991 v Galante, matke Renáte a otcovi Viktorovi. Má jedného súrodenca, brata Tomáša. 
V októbri 2016 potvrdil vzťah s moderátorkou Adelou Vinczeovou, vtedy Banášovou. Na Valentína, 14. februára 2017 ju požiadal o ruku v priamom prenose "Telerána". Za masívnej pozornosti verejnosti a médií sa zosobášili 10. júna 2017. Mediálna hodnota udalosti presiahla milión eur.
30. októbra 2017 na sociálnej sieti zverejnil status, ktorým priznal problémy s plodnosťou. Otvoril tým debatu o dramatickom zhoršení kvality spermií u mladých mužov.Plodnosť mužov je na tom vraj naozaj zle. Bývalý hlavný odborník ministerstva zdravotníctva pre reprodukčnú medicínu Markíze povedal, že v čase, keď on končil medicínu, našli v jednom mililitri ejakulátu 120 miliónov spermií. Dnes je rád, ak ich nájdu 15 miliónov na mililiter. O 87 percent menej.Odmalička sa venuje neprofesionálnemu divadlu.
Vzdelanie.
Vyštudoval Gymnázium Juraja Fándlyho v Šali a fakultu práva Paneurópskej vysokej školy v Bratislave, ktorú v roku 2016 ukončil rigoróznou skúškou a získaním titulu JUDr., doktor práv. 
V rokoch 2007 – 2008 absolvoval výmenný študentský pobyt v USA na strednej škole High Tech High International v San Diegu, Kalifornia.
Kariéra.
Vo veku 17 rokov začal pracovať ako moderátor v regionálnom Rádiu Max v Nitre. Začiatkom roka 2013 sa zúčastnil verejného konkurzu na pozíciu redaktora spravodajstva Televízie Markíza, kde v konkurencií 800 ľudí uspel. O rok neskôr začal moderovať denný magazín Reflex a v roku 2016 sa stal účinkujúcim prvej série šou "Tvoja tvár znie povedome". Spolu so Zlaticou Švajdovou-Puškárovou a Michalom Kovačičom moderoval volebné štúdio Parlamentných volieb 2016. V lete toho istého roka sa stal moderátorom "Prvých Televíznych novín" a od marca 2017 moderuje aj hlavnú spravodajskú reláciu "Televízne noviny."
V roku 2021 bol mentorom pre deti v šou "Tvoja Mini tvár znie povedome" v roku 2022 začal moderovať 7. sériu tanečnej šou "Let's Dance". Od júna 2022 je moderátorom súťažnej relácie Na love.
Veľký Inovec (prírodná pamiatka)

Veľký Inovec je prírodná pamiatka v správe štátnej ochrany prírody Ponitrie.
Nachádza sa v katastrálnom území obce Tekovské Nemce v okrese Zlaté Moravce v Nitrianskom kraji. Územie bolo vyhlásené v roku 1992 na rozlohe 8,4 ha. Ochranné pásmo nebolo určené. Po západnom okraji chráneného územia prechádza žltá turistická značka vedúca z Tekovských Nemcov na vrchol Veľkého Inovca. 
Predmetom ochrany je: "Reliktná forma andezitového prúdu vrcholového typu ako dokladu geologického a geomorfologického vývoja reliéfu vulkanických štruktúr Pohronského Inovca a zachovalých rastlinných a živočíšnych spoločenstiev podhorského až horského stupňa na vulkanickom podloží."
Eiréné (maliarka)

Eiréné (, ) bola grécka maliarka v 3. storočí pred Kr. 
Maliarka Eiréné, dcéra Kratina a Anaxandry, tvorila približne 3. storočí pred Kr. Učila sa a zrejme bola aj zamestnaná v dielni svojho otca.
Podľa rímskeho spisovateľa Plínia, ktorý sa vo svojich spisoch zmienil o niekoľkých gréckych maliarkach, medzi jej najznámejšie diela patril obraz dievčaťa z Eleusiny. Tieto obrazy sa najčastejšie maľovali na vybielené tabule, ktoré sa zvyčajne zavesili na steny vo verejnej budove (aj v súkromných domoch).
Podľa niektorých odborníkov bola tiež autorkou obrazov nymfy Kalypso, "starého muža, artistu (alebo gladiátora) Theodóra a slávneho tanečníka Alkisthéna".
La Banda

La Banda je mesto nachádzajúce sa v provincii Santiago del Estero v severnej Argentíne. Je sídlom departmentu Banda. Pri sčítaní ľudu v roku 2010 malo mesto 106 441 obyvateľov. V roku 2017 sa počet obyvateľov mesta aj s predmestiami odhadoval až na 393 000 ľudí. Tento počet vyplýva aj z toho, že La Banda je v podstate predmestie mesta Santiago del Estero, ktoré je hlavným mestom provincie.
Mesto bolo formálne založené v roku 1912. Počiatky mesta sú ešte z 19. storočia, kedy bolo založené ako farmárska osada, ktorá slúžila na zásobovanie susedného mesta Santiago del Estero.
Termas de Río Hondo

Termas de Río Hondo je mesto nachádzajúce sa v provincii Santiago del Estero v severnej Argentíne. Je sídlom departmentu Río Hondo. Pri sčítaní ľudu v roku 2010 malo mesto 32 166 obyvateľov. V roku 2017 sa počet obyvateľov mesta odhadoval na 34 800 ľudí. Mesto leží na východnom brehu vodnej nádrže Río Hondo a súčasne na oboch brehoch rieky Dulce.
Pôvodný názov mesta bol "Miraflores", neskôr dostalo názov "Termas". Už na konci 19. storočia začalo mesto rásť vďaka cestovnému ruchu spojenému s kúpeľníctvom. V roku 1958 získalo mesto svoju samosprávu. V roku 1966 bolo mesto premiestnené o 21 km, keďže na jeho mieste bola vybudovaná vodná nádrž. Mesto je aj v súčasnosti známe pre svoje horúce pramene a do miestnych kúpeľov cestuje každoročne množstvo turistov, pričom Termas de Río Hondo je tak najnavštevovanejšie mesto provincie.
Obchodné centrum Cassovia

Obchodné centrum Cassovia sa náchádza v Košiciach v mestskej časti Juh na ulici Pri prachárni 4 a bolo otvorené 22. augusta 2001, ako prvé väčšie obchodné centrum v Košiciach.
Obchodné centrum prešlo veľkou rekonštrukciou v roku 2007, čím sa zväčšili najmä predajné plochy jednotlivých butikov. Spolu tak vzniklo takmer 70 samostatných obchodných jednotiek. V auguste roku 2012 pribudla prístavba Decodomu a Sika a v septembri do Košíc zavítal aj Möbelix. Posledne pri obchodnom centre pribudol dlhoočakávaný predajca športových potrieb Decathlon, ktorý otvoril svoje brány v decembri 2015.
Predajná plocha obchodného centra je 24 000 m² čím sa stáva 4. najväčším obchodným centrom v Košiciach. Pre motoristov je na parkovisku k dispozícii 1250 parkovacích miest s ručnou autoumyvárkou Sonax a nonstop samoobslužnou čerpacou stanicou Tankomat.
Obchody.
V areáli obchodného centra sa nachádzajú obchodné domy Asko nábytok, Möbelix, Decathlon, Decodom a Siko. Decodom a Siko kúpeľne sú s OC Cassovia spojené spojovacou chodbou.
V Cassovii sa taktiež nachádza supermarket LIDL, ktorý je jeden z najväčších na Slovensku a tiež je to prvý supermarket tejto spoločnosti umiestnený v obchodnom centre na našom území, zároveň je aj najväčšou prevádzkou OC Cassovia.
Medzi najväčších prenajímateľov obchodného centra ďalej patria - Lidl, JYSK, Kineko, Okay Elektro, Neonka, KiK a Gate.
Tesco Extra Košice

Tesco Extra je obchodné centrum, ktoré sa nachádza v Košiciach v mestskej časti Džungľa na ulici Trolejbusová 1. Bolo otvorené v roku 1999, no prešlo rozsiahlou rekonštrukciou v roku 2012. Je to historicky druhý hypermarket Tesco na Slovensku.
Poloha.
Obchodné centrum s hypermarketom je postavené medzi ulicami Hlinkova a Prešovská cesta v bezprostrednej blízkosti diaľničnej križovatky Dargovských hrdinov v ktorej sa stretávajú cesty R4 a 547. Na juh od obchodného centra sa nachádza autobusové depo Dopravného podniku mesta Košice.
Obchody.
Prenajímateľná budova vedľa hypermarketu bola dokončená v októbri 2008. Na parkovisku sa nachádza Tesco čerpacia stanica.
V areáli obchodného centra Tesco sa nachádzajú viaceré predajne medzi, ktoré patrí: NAY Elektrodom, Mountfield, OBI, JYSK, Intersport, Dráčik, Okay Elektro a dve kasína – Rebuy Stars a Diamond Game Club.
Medzi najväčších prenajímateľov obchodného centra patria - H&amp;M, CCC a SportsDirect.
Spektr-R

Spektr-R (alebo Radioastron) bol vesmírny rádioteleskop určený na štúdium rádiových zdrojov vo vesmíre. 
Bol vypustený 18. júla 2011 pomocou rakety Zenit-3M z kozmodrómu Bajkonur. Jeho hlavná funkcia bola v pozorovaní v súčinnosti s ďalšími rádioteleskopmi na Zemi pomocou interferometrie.
10. januára 2019 prestalo fungovať spojenie so satelitom. Do 30. mája 2019 prebiehalo úsilie obnoviť komunikáciu a v tento deň sa štátna komisia rozhodla oficiálne ukončiť pozorovací program. Príčina prerušenia spojenia nastala kvôli dlhému vystaveniu satelitu vesmírnemu žiareniu.
Chałubińského brána

Chałubińského brána aj Chalubiňského vráta, Chalubinského vráta (; , , ) je úzke sedlo v hlavnom hrebeni Vysokých Tatier medzi Piargovou vežou a Kopou nad Chałubińského bránou. Je to najpraktickejší priechod medzi Kôprovou dolinou a Dolinou Rybiego Potoka. 
Značkovaný chodník do sedla bol v roku 1958 zrušený. Z poľskej strany vedie do neho červeno značený turistický chodník z Morského oka.
Názov.
Sedlo bolo pomenované po Tytusovi Chałubińskom. Autorom je tatranský maliar a literát Walery Eljazs.
Prví v sedle.
Prvé letné turistické výstupy do sedla nie sú známe. V zime 7. februára 1914 na lyžiach do sedla vystúpil W. Skórczewski a horský vodca Stanisław Gąsienica Byrcyn. V roku 1994 neďaleko sedla zahynula Maria Chałubińska manželka vnuka Tytusa Chałubińskiego – Stefana.
Epikrates z Rodosu

Epikrates () bol grécky sochár v 2. storočí pred Kr. 
Sochár Epikrates, syn Alexippa z Rodosu, bol činný približne v 1. polovici 2. stor. pred Kr. Nezachovali sa od neho žiadne sochy, známe sú ale jeho signatúry z podstavcov sôch, objavené v archeologických lokalitách rodoských miest Rodos a Kameiros.
Podstavec s jeho podpisom nájdený v meste Kameiros je zrejme kompatibilný s podstavcom uvádzajúcim mená významných osôb tohto mesta (správcov svätýň, kňazov atď), ktorí jeho sochu venovali bohom.
Ďalší nápis na mramorovom podstavci objavený v roku 1929 na akropole mesta Rodos, hlása, že bol základňou ním zhotovenej sochy, ktorú istý Damothemis venoval svojmu synovi Charmokleovi.
Dolina Kasprowa

Dolina Kasprowa je dolina v poľských Západných Tatrách. Je veľkým pravostranným oddelením Doliny Bystrej.
Poloha.
Dolina Kasprowa má rozlohu , dlhá je . Ústie doliny je vo výške asi na východ od severovýchodného (dolného) konca Kalatówek. V dolnej časti, blízko Kasprowej Polany, smerom na juhovýchod sa nachádza Szeroki Żleb. Dolinu Kasprowu rozvetvuje hrebeň Bałdą na:
Najvyšším bodom Doliny Kasprowej je Kasprov vrch.
Geologické pomery.
Územie doliny je zložené z kryštalických a sedimentárnych hornín. Pre spodnú časť doliny sú charakteristické vápence. Preto sa tu nachádzajú početné jaskyne, z ktorých je najdlhšia Kasprowa Niżnia ( chodieb). Počas pleistocénu dolina bola pokrytá ľadovcom.
Príroda.
Veľká časť doliny je porastená smrekmi a kosodrevinou. Najbohatšie sú rastlinné spoločenstvá v Doline Suchej Kasprowej. Na hornej hranici lesa rastie približne 350 límb. Na úbočiach Jaworzyńskich Czół sa nachádza Kasprowa Polana. V súčasnosti je Dolina Kasprowa prísnou prírodnou rezerváciou a pre turistov a horolezcov nedostupná.
Flochovský chrbát

Flochovský chrbát je geomorfologický podcelok Kremnických vrchov. 
Vymedzenie.
Nachádza sa v centrálnej, najvyššej časti pohoria a zaberá hlavný hrebeň, od severného až takmer po južný okraj pohoria. Obklopujú ho tieto podcelky: na severe Diviacka pahorkatina (podcelok Turčianskej kotliny) a Bralná Fatra (podcelok Veľkej Fatry), na východe Kordícka brázda (časť Starohorských vrchov), Malachovské predhorie a Bystrické podolie (podcelok Zvolenskej kotliny). Ďalej sú to už len podcelky Kremnických vrchov, Turovské predhorie na juhovýchode, Jastrabská vrchovina na juhozápade a Kunešovská hornatina na západe.
Ochrana prírody.
Kremnické vrchy nie sú plošne chráneným územím a v pohorí sa nachádza len niekoľko menších prírodných rezervácií. Významné sú najmä NPR Svrčinník, PR Harmanecký Hlboký jarok a PR Horná Roveň.
Dolina Tomanowa

Dolina Tomanowa je dolina v poľskej časti Západných Tatier, zaberajúca horné východné poschodie Doliny Kościeliskiej. Je jedným z hlavných odvetví tejto doliny.
Poloha.
Na východnej a južnej strane ju ohraničuje Hlavný hrebeň Západných Tatier začínajúc od Temniaka cez Tomanovské sedlo, Poľskú Tomanovú po Smrečiny (Smrečinský vrch). Zo severu dolinu lemuje Tomanowy Grzbiet, Smreczyński Żar a Gubalec, na východe Skrajny Smreczyński Grzbiet , ktorý ju oddeľuje od Doliny Pyszniańskiej – druhého veľkého odvetvia Doliny Kościeliskiej.
Dolina Tomanowa sa severozápadným smerom zvažuje z Tomanovského sedla cez Kamienisty Żleb a pri Polanie Smytniej sa stáča do Doliny Kościeliskiej. Po jej dne preteká Tomanow Potok, ktorý sa vlieva do Kościeliskiego Potoka. Dolina má asymetrickú štruktúru. Na južnej strane má niekoľko bočných odvetví, smerom od východu na západ sú: Dolina Sucha Tomanowa, Zadnia Sucha Dolina Smreczyńska, Skrajna Sucha Dolina Smreczyńska. Na severnej stane nemá bočné odvetvia, len niekoľko žľabov, z ktorých najvýznamnejší je Czerwony Żleb.
Geológia.
V doline sú dva typy hornín. Jej južné úbočia tvoria kryštalické horniny a severné stráne tvoria vápencové a dolomitické sedimenty. Počas pleistocénu bola pokrytá ľadom.
Príroda.
Cez dolinu vedie hlavná migračná trasa divokej zveri. Na jar tu často možno vidieť stopy medveďa a jelenej zveri. Z rastlín, ktoré sú v Poľsku zriedkavé, tu rastie krivec najmenší (Gagea minima (L.) Ker Gawl.) a v Czerwonym Żlebe tiež ostropysk poľný tatranský (Oxytropis campestris (L/) DC), ktorý rastie len v Tatrách, aj to len na niektorých miestach. Na vápencových skalách rastie bohatá vápencomilná kvetena. V roku 2004 v Czerwonym Żlebe boli objavené tri stopy dinosaurov pochádzajúce z vrchného triasu (nachádzajú sa v Muzeu Przyrodniczym Tatrzańskiego Parku Narodowego).
História.
V minulosti bola dolina vyklčovaná a vypásaná. Toto právo udelil goralom v roku 1615 kráľ Žigmund III.. Pasenie ovcí bolo zakázané v roku 1957, kedy bola vyhlásená prísna prírodná rezervácia. 
Cez dolinu i cez Tomanovské sedlo, od dávnych čias prechádzali na druhú stranu Tatier obchodníci, pastieri, pytliaci, haviari a zbojníci. V roku 1899 sa dokonca plánovalo vybudovať cestu spájajúcu Podhalie s Liptovom. V doline v minulosti dolovali železnú rudu. Zmieňujú sa o tom listiny z roku 1736. Neskôr gorali predali dolinu grófovi Władysławovi Zamoyskému. V roku 1927 tu postavili vzorový salaš, kde školili bačov. Počas druhej svetovej vojny sa na salaši skrývali sovietski partizáni.
Square Rooms

„Square Rooms“ je skladba amerického speváka a herca Al Corleya. Bola prvým singlom z jeho debutového albumu "Square Rooms". Vydaná bola v roku 1984 a stala sa hitom v niekoľkých európskych krajinách, pričom v USA dosiahla priemerný úspech.
M People

M People je anglická dance-popová skupina, ktorá vznikla v roku 1990 a značný úspech dosiahla počas 90. rokov. Názov M people vznikol podľa prvého písmena mena Mike Pickeringa, ktorý skupinu založil. V decembri 2016 časopis "Billboard" nazval skupinu 83. najúspešnejším tanečným interpretom všetkých čias.
Medzi najväčšie hity patria skladby „One Night in Heaven“, „Moving On Up“, „Don’t Look Any Further“ či „Search for the Hero“.
Diskografia.
Štúdiové albumy
Kompilácie a ostatné albumy
Dolina Starorobociańska

Dolina Starorobociańska aj Dolina Starej Roboty je najväčšie orograficky pravé oddelenie, Doliny Chochołowskej v poľských Západných Tatrách.
Poloha.
Dolina začína vo výške pri vtoku Starorobociańského Potoka do Chochołowského Potoka. V hornej časti končí pod na hlavnom hrebení od Končistej () po Sivú vežu (). Po dne doliny preteká Starorobociański Potok. Dolina má jedno oddelenie – Dolinu Iwaniacku. Do systému Doliny Starorobociańskej patrí tiež poľadovcový kotol Dudowa Kotlina s plesami Dudowe Stawki. Zo strmo spadajúcich stien Dudowych Turni na západných úbočiach doliny sa zvažuje žľab Wielką Szczerbą cez ktorý preteká vodopád odvodňujúci Dudowe Stawki. Dolinu vytvoril ľadovec. 
História.
Názov doliny pochádza od „Starej Roboty – starého diela“, banskej činnosti v dávno opustených štôlňach v Banistym Żlebie, na úbočiach Ornaku, kde sa dolovalo už v roku 1520 a možno aj prv. Bola to jedna z najstarších baní v Poľsku. Po baníkoch, ktorí tu dolovali antimónovo – medené rudy s prímesou striebra (80 g v 100 kg rudy), tu zostali zavalené štôlne a haldy vyťaženej rudy. 
Pri vstupe do doliny bola postavená lesovňa, ktorú v roku 1911 prestavali na chatu. Nocovali v nej najmä lyžiari. 
V roku 1930 ju zbúrali. V hornej časti doliny na Starorobociańskiej Równi v roku 1938 vybudovali malú súkromnú chatku. Počas druhej svetovej vojny v nej nocovali poľskí partizáni. Po vojne sa tu ukrývali príslušníci skupiny „Požiar“, ktorá bojovala proti novému komunistickému režimu. Dňa 7. decembra 1946 skupinu, ktorú viedol Jan Kolas, prepadli bezpečnostné a vojenské jednotky vtedajšieho režimu. Počas boja 12 ľudí zomrelo, sedem bolo zatknutých, zvyšok utiekol. Chata po boji zhorela. V doline sa v minulosti pásli ovce.
Príroda.
Počas mnohých rokoch vypásania doliny bola vo veľkej miere zničená kosodrevina. V zime z úbočí Ornaku, ktoré sú väčšinou porastené trávou, padajú lavíny. V doline sa často objavujú medvede. Rastie tu v Poľsku málo sa vyskytujúci psinček alpský (Agrostis alpina Scop.).
Jakub Krako

Jakub Krako (* 7. júl 1990, Žilina) je slovenský zjazdový lyžiar a päťnásobný paralympijský víťaz. Jeho navádzačom je v sezóne 2017/18 Branislav Brozman.
Na Zimných paralympijských hrách 2010 vo Vancouveri získal 3 zlaté medaily, ďalšiu zlatú pridal na Zimných paralympijských hrách 2014 v Soči. Na ZPH v Pchjongčchangu získal zlato v Super-G a striebro v zjazde a obrovskom slalome. Strieborné medaily má tiež z Vancouveru a Soči.
Kunešovská hornatina

Kunešovská hornatina alebo Kunešovská planina je geomorfologický podcelok Kremnických vrchov. 
Vymedzenie.
Nachádza sa v severozápadnej časti Kremnických vrchov a obklopuje ho na severe Diviacka pahorkatina (podcelok Turčianskej kotliny), na východe pokračuje pohorie Flochovským chrbtom a následne na juhu Jastrabskou vrchovinou. Západnými susedmi sú Žiarska kotlina, Nízky Vtáčnik (podcelok Vtáčnika), Handlovská kotlina (podcelok Hornonitrianskej kotliny) a na severozápade nadväzuje podcelkom Rovne pohorie Žiar.
Ochrana prírody.
Kremnické vrchy nie sú plošne chráneným územím a v tejto časti sa nachádza len NPR Turiec.
Jastrabská vrchovina

Jastrabská vrchovina je geomorfologický podcelok Kremnických vrchov. 
Vymedzenie.
Nachádza sa v juhozápadnej časti pohoria a obklopujú ju na severe Kunešovská hornatina, na východe pokračuje pohorie Flochovským chrbtom a následne na juhovýchode Turovským predhorím. Južnú hranicu Jastrabskej vrchoviny i celého pohoria vymedzuje údolie Hrona, na ktorého ľavom brehu leží Hodrušská hornatina (podcelok Štiavnických vrchov) a západný okraj prechádza do Žiarskej kotliny.
Ochrana prírody.
Kremnické vrchy nie sú plošne chráneným územím a v tejto časti sa nachádza len PP Jastrabská skala a PP Ihráčske kamenné more.
Slnko v sieti 2018

8. ročník odovzdávania cien Slnko v sieti sa uskutočnil 6. apríla 2018 v budove Starej tržnice v Bratislave. O nomináciách, respektíve držiteľoch cien za rok 2017 rozhodli v dvojkolovom hlasovaní členovia Slovenskej filmovej a televíznej akadémie (SFTA).
Spomedzi 12. prihlásených hraných filmov sa do nominácií prebojovalo 8 filmov, v rámci dokumentov a animovaných snímok po 3 diela v oboch žánroch. Najviac nominácií, presnejšie 13, obdržal film "Čiara", respektíve "Piata loď", táto nominovaná v 10. kategóriách.
V uvedenom ročníku sa súťažilo v 17. štatutárnych kategóriách, mimo súťaž bola udelená divácka cena o najpopulárnejší film, prípadne dokument. Hlasovanie v neštatutárnej kategórii bolo zahájené formou online ankety, ktorá trvala od 6. do 31. marca 2018. 
Termíny ani dĺžku hlasovania v jednotlivých kolách SFTA nezverejnila. Posledný termín pre prihlásenie diel a ich tvorivých výkonov do súťaže vypršal 31. januára, konečné nominácie vyhlásili 26. februára. Všetky nominované počiny odpremietali počas každoročnej bilančnej prehliadky "Týždeň slovenského filmu", ktorá po prvý raz prebehla až po výročnom ceremoniále, už tradične v bratislavskom kine Lumière, a to v dňoch 9. – 15. apríla 2018.
Turovské predhorie

Turovské predhorie je geomorfologický podcelok Kremnických vrchov. 
Vymedzenie.
Nachádza sa v juhovýchodnej časti pohoria a pomerne plynulo sa zvažuje do údolia Hrona. Zvolenská kotlina a jej podcelky Bystrické podolie a Sliačska kotlina susedia na východe, Javorie svojou Lomianskou vrchovinou a Pliešovská kotlina na juhovýchode. Južne, oddelené riekou Hron, sa nachádzajú Štiavnické vrchy a ich podcelky Skalka a Hodrušská hornatina a zo západu a severu sú to už len podcelky Kremnických vrchov, Jastrabská vrchovina na krátkom úseku na západe a Flochovský chrbát na severozápade.
Ochrana prírody.
Tak ako v iných podcelkoch Kremnických vrchov, ani v tejto časti nie sú žiadne rozsiahle chránené územia. Jedinou prírodnou pamiatkou je Turovský sopúch a NPR Boky.
Ethics &amp; Bioethics (in Central Europe)

Ethics &amp; Bioethics (in Central Europe) je jedným z popredných medzinárodných odborných časopisov v strednej Európe vychádzajúcich v angličtine. Venuje sa problematike filozofickej etiky, aplikovanej etiky s dôrazom na oblasť bioetiky. ako aj profesijnej etiky, ďalej publikuje príspevky zaoberajúce sa dejinami etiky, ale aj problematikou etickej a mravnej výchovy. Časopis uverejňuje teoretické články, ako i empirické štúdie skúmajúce rozličné aspekty etiky a morálky.
Ethics &amp; Bioethics (in Central Europe) vychádza v elektronickej aj tlačenej verzii v podobe dvoch dvojčísel ročne (jún a december) a publikuje príspevky výlučne v anglickom jazyku.
Príspevky musia spĺňať úroveň expertízy porovnateľnú so zahraničnými časopismi s podobným zameraním. Hlavným z cieľov časopisu je prezentovať svetovej akademickej komunite autorov zo strednej Európy a ich výsledky výskumu vo všetkých oblastiach etiky. Ďalším cieľom vydávania časopisu je prezentovať príspevky autorov z iných častí sveta skúmajúce uvedenú problematiku v kontexte strednej Európy.
Ciele a zameranie.
Časopis ponúka anglicky hovoriacej akademickej komunite články z rôznych oblastí etiky, bioetiky a aplikovanej etiky, ktorých pôvod je v strednej Európe, prípadne ktoré sa zaoberajú jej hlavnými etickými tradíciami a východiskami.
Je tu možnosť prezentovať originálne články z etiky, bioetiky a aplikovanej etiky širokej anglicky hovoriacej akademickej komunite vo svete. 
Časopis si neúčtuje žiadne poplatky spojené s vydaním článku ani s jeho zaslaním redakcii.
Ethics &amp; Bioethics (in Central Europe) je evidovaný v týchto databázach:
Od roku 2018 sú články publikované v časopise evidované v databáze SCOPUS.
Redakcia a vydavateľ.
Šéfredaktor.
Vasil Gluchman, Prešovská univerzita v Prešove, Slovensko
Výkonný a technický redaktor.
Lukáš Švaňa, Prešovská univerzita v Prešove, Slovensko
Vydavateľ.
Vydavateľom časopisu je DE GRUYTER OPEN.
Malachovské predhorie

Malachovské predhorie je geomorfologický podcelok Kremnických vrchov. 
Vymedzenie.
Nachádza sa vo východnom výbežku pohoria, v blízkosti Banskej Bystrice. Napriek tomu, že je plošne najmenším podcelkom pohoria, jeho hranice sú pomerne ťažko identifikovateľné. Obklopuje ho z východu Bystrické podolie, podcelok Zvoleskej kotliny, z juhozápadu a západu pokračujú Flochovským chrbtom Kremnické vrchy a na severe nadväzuje Kordícka brázda, geomorfologická časť Starohorských vrchov.
Ochrana prírody.
V tejto časti Kremnických vrchov sa nachádza niekoľko maloplošných chránených území, medzi nimi prírodné pamiatky Tajovská kopa, Králická tiesňava a Kremenie.
Mike + the Mechanics

Mike + the Mechanics (štylizované ako M1ke + The Mechan1c5) je anglická pop rocková superskupina, ktorá bola založená v roku 1985 ako bočný projekt bývalého zakladajúceho člena skupiny Genesis, Mika Rutherforda. Skupina je známa hitmi ako „Silent Running (On Dangerous Ground)“, „All I Need Is a Miracle“, „Taken In“, „Over My Shoulder“ a „The Living Years“.
Pôvodne boli členmi skupiny Rutherford, speváci Paul Carrack a Paul Young, klávesista Adrian Lee a bubeník Peter Van Hooke. Lee a Hooke opustili skupinu v roku 1995, Young zomrel v roku 2000, a v roku 2004 sa skupina rozpadla. V roce 2010 ju Rutherford obnovil v úplne zmenenej zostave, vrátane spevákov Andrewa Roachforda a Tima Howara.
Bassano del Grappa

Bassano del Grappa je opevnené mesto v talianskom regióne Benátsko, na úpätí Álp. Mesto leží na rieke Brenta a má 43 372 obyvateľov k 31. 12. 2016.
O pradávnom osídlení oblasti svedčí nález meča z druhého tisícročia pred Kr. Prvá písomná zmienka pochádza z roku 988. Od roku 1404 bolo Bassano súčasťou Benátskej republiky. V roku 1796 sa tu odohrala bitka v ktorej Napoleon Bonaparte porazil rakúske vojská. K ťažkým bojom tu došlo aj za prvej svetovej vojny: zúčastnil sa ich tiež Ernest Hemingway, ktorý o nich napísal román "Zbohom zbraniam!".
Do roku 1928 sa mesto volala iba "Bassano", prídomok dostalo podľa neďalekej hory Monte Grappa. Z tohto kraja pochádza aj pálenka grappa.
V meste sídli odevná firma "Diesel". Známym tunajším produktom je tiež špargľa, ktorá má uznávanú známku pôvodu.
Mesto leží na rozhraní prímorskej nížiny a veľhôr. V rámci jeho katastra je prevýšenie vyše tisíc metrov a preto je táto oblasť vyhľadávaná vyznávačmi paraglidingu.
V roku 1985 sa na miestnom velodrome konali majstrovstvá sveta v dráhovej cyklistike.
Sokol (geomorfologický podcelok)

Sokol je geomorfologický podcelok pohoria Žiar. Predstavuje najvyššiu časť pohoria a vo Vríckom sedle oddeľuje Žiar od Malej Fatry.
Vymedzenie.
Plošne neveľké územie sa nachádza v severnej časti pohoria, na západnom okraji Horného Turca. Obklopuje ho na severe Lúčanská Fatra, podcelok Malej Fatry, na východe Valčianska pahorkatina, patriaca do Turčianskej kotliny a južne pokračuje pohorie Žiar podcelkom Vyšehrad.
Pamiatky.
Na vrchu Zniev sa nachádzajú ruiny jedného z najstarších a najvyššie položených () slovenských hradov.
Epikrates (syn Apollónia)

Epikrates () bol grécky sochár na rozhraní 2. a 1. storočia pred Kr. 
Sochár Epikrates, syn Apollónia, bol činný pravdepodobne na prelome v 2. a 1. stor. pred Kr. Nezachovali sa od neho žiadne sochy, v archeologickej lokalite starovekého kárskeho mesta Knidos sa však v roku 1859 našla doska z bieleho mramoru s nápisom, že Epikrates zhotovil sochu Glykinny, pravdepodobne sochu zosnulej dcéry Hippokrita a Filitie. V blízkosti tohto epigrafického nálezu bola nájdená i spodná časť odetej ženskej sochy, možno fragmentu zo sochy Glykinny. Oba nálezy sú uložené v Britskom múzeu v Londýne.
Cotton Eye Joe

„Cotton Eye Joe“ je skladba švédskej eurodance skupiny Rednex, z ich albumu "Sex &amp; Violins" (1995). Vytvorená bola z tradičnej americkej folkovej skladby „Cotton-Eyed Joe“. V skladbe sú použité tradičné americké hudobné nástroje ako husle či banjo, spolu s elektronickou hudobnou produkciou. V roku 2002 bola skladdba zremixovaná do tanečnej verzie, ktorá bola použitá v ich albume najväčších hitov "The Best of the West".
Zoznam obchodných reťazcov pôsobiacich na Slovensku

Toto je zoznam obchodných reťazcov pôsobiacich na území Slovenska. Prvým supermarketom v Česko-Slovensku bola MANA holandskej spoločnosti Ahold v Jihlave. Otvorený bol 6. júna 1991, o týždeň neskôr otvorili ďalší v Prahe. Najdlhšie existujúci zahraničný potravinový reťazec na Slovensku je Billa, ktorá svoj prvý supermarket otvorila 25. novembra 1993 v Trnave. V roku 2005 sa Billa Slovensko spojila so sieťou potravín Delvita a v roku 2006 zase s M-Marketom.
Najstarší reťazec pôsobiaci na Slovensku Coop Jednota má počiatky už v roku 1952. Pozostáva z 30 regionálnych spotrebných družstiev. Vo forme v akej pôsobí dnes sa dostala v roku 2002 zlúčením "Slovenského zväzu spotrebných družstiev" a spoločnosti "Coop Centrum".
Prvý hypermarket na Slovensku otvorila spoločnosť Tesco v júni 1999 v Nitre. Disponoval predajnou plochou 7 000 m². Posledným zahraničným potravinárskym reťazcom, ktorý vstúpil na slovenský trh bol Lidl v roku 2004. Na Slovensko má koncom roka 2024 doraziť aj nový poľský diskontný reťazec Biedronka patriaci pod portugalskú spoločnosť Jerónimo Martins.
Podľa magazínu "Trend" je najziskovejším na Slovensku pôsobiacim reťazcom Lidl, ktorý dosiahol v roku 2022 zisk 158 miliónov €. V roku 2023 tržby v hodnote vyše 2 miliárd € a zisk v hodnote 160 miliónov €. Zároveň je to reťazec s najkonzistnejším rastom tržieb a zisku spomedzi konkurentov.
Let’s Groove

„Let’s Groove“ je skladba americkej skupiny Earth, Wind &amp; Fire, z ich jedenásteho štúdiového albumu "Raise!" (1981). Skladbu napísali Maurice White a Wayne Vaughn. Skladba bola vybaná ako hlavný singel z albumu. Koncom 70. a začiatkom 80. rokov prešla hudba disko niekoľkými uvoľneniami. Po hudobnej stránke je „Let’s Groove“ post-disco, popovou a funkovou skladbou, ktorá obsahuje použitie syntetizátorov a klávesov spoločne s elektrickými gitarami.
Skladba bola nominovaná na cenu Grammy v kategórii Najlepší R&amp;B výkon dua alebo skupiny s vokálom.
Guatapé

Guatapé je mesto v regióne Antioquia v Kolumbii. Je súčasťou podoblasti Východná Antioquia. Na severe susedí s mestom Alejandría, San Rafael na východe a Granada a El Peñol na juhu. Guatapé sa nachádza v blízkosti predmestia mesta Medellín, hraničiac s nádržou vytvorenou kolumbijskou vládou na účely vodnej elektrárne, postavenej na konci roku 1960. Toto malebné mesto je zhromaždiskom pre „Las Vegas“, teda malé farmy v tejto oblasti. Guatapé je tiež miestom na rekreáciu pre obyvateľov Medellínu a usiluje o pozornosť zahraničných turistov.
Nové rezorty, mnoho reštaurácií a domy na prenájom pozdĺž jazera sú k dispozícii pre návštevníkov. Takmer každý dom má naspodu fasády pestrofarebný trojrozmerný obrázok, ktorý často zobrazuje výrobky predávané v danom dome, alebo vyjadruje presvedčenie jeho obyvateľov. Ostatné sú obrazy z kultúrneho a poľnohospodárskeho dedičstva lokálnej komunity.
História.
Pred tým než prišli do tejto oblasti pyrenejskí dobyvatelia v 16. storočí, toto územie bolo obývané pôvodnými etnickými skupinami, z ktorých boli niektoré riadené indiánskym náčelníkom menom „Guatapé“. Na jeho počesť bolo mesto pomenované po ňom. Názov „Guatapé“ pochádza z Kečuánčiny a znamená „kamene a voda“. V minulosti bolo mesto taktiež nazývané „La Ceja de Guatapé“.
Demografické údaje.
Celkový počet obyvateľov: 5 623 obyvateľov (2009)
Gramotnosť: 92,3 % (2005)
Etnografia.
Podľa údajov sčítania prezentovaných DANE v roku 2005 etnické zloženie mesta je nasledovné:
Body záujmu.
La Piedra.
Skala Peñol (La piedra del Peñol), ktorá hraničí s jazerom je skalná formácia, ktorá sa vytvorila pred 70 miliónmi rokmi. S dvoma tretinami svojej výšky pod zemou, nad povrch zeme odhaluje viac ako 200 metrov a je viditeľná z celej okolitej krajiny. Návštevníci môžu pocítiť rozmernosť skaly prí výstupe schodiskom postaveným do trhliny v jednej strane, ktoré má viac než 649 schodov. Na plochom vrchole skaly ponúkajú predajcovia potravín a nápojov posedenie s výhľadom na veľhory, ktoré sa tiahnu na obzore v každom smere. Ďalej sa tu nachádzajú darčekové obchody a veža s otvoreným výhľadom na velkolepú scenériu okolia.
Vyšehrad (geomorfologický podcelok)

Vyšehrad je geomorfologický podcelok pohoria Žiar.
Vymedzenie.
Nachádza sa v severnej časti pohoria a oddeľuje Hornú Nitru od Horného Turca. Obklopuje ho na severe Lúčanská Fatra, podcelok Malej Fatry a Sokol, na východe Valčianska a Diviacka pahorkatina, patriace do Turčianskej kotliny. Južne pokračuje pohorie Žiar podcelkom Horeňovo a západným smerom sa pohorie zvažuje do Prievidzskej kotliny, ktorá patrí do Hornonitrianskej kotliny.
Pamiatky.
Na vrchu Vyšehrad sa nachádzajú pozostatky výšinného hradiska. Veľká časť vrchu patrí do národnej prírodnej rezervácie.
Sedlá.
Vyšehradské sedlo () bolo odveky strategickým prechodom do Turca a aj v súčasnosti ním prechádza dôležitá spojnica Ponitria a Turca. Druhým je Vrícke sedlo (), ktorým vedie cesta z Kľačna do Vrícka.
Lubuntu

Lubuntu je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale využíva odlišné prostredie, LXDE. Na Lubuntu zakladajú niektoré ďalšie distribúcie, napríklad Greenie 14.04 a 16.04. Prvá verzia Lubuntu bola 10.04, vydaná v apríli 2010. Od verzie 18.10 "Cosmic Cuttlefish" Lubuntu prechádza na grafické prostredie .
Prostredie LXDE.
Prostredie LXDE patrí medzi menej náročné prostredia, Lubuntu je tak možné používať aj na menej výkonnom hardvéri. Má menšie množstvo funkcií v porovnaní s KDE alebo GNOME. Výhodou systému sú tiež veľmi rýchle reakcie. LXDE má vlastnú paletu základných aplikácií, písaných v GTK knižniciach.
Prostredie LXQT.
Alternatívne je možnosť používať nové prostredie LXQT, ktoré je na rozdiel od LXDE písané v QT knižniciach, podobne ako prostredie KDE. LXQT nie je dokončené a nie je odporúčané menej skúseným používateľom.
Podpora.
LTS (long time support, predĺžená podpora) vydania Lubuntu vychádzajú v rovnakom čase ako u iných derivátov a majú plnú podporu 5 rokov. Klasické vydania, vydávané každých 6 mesiacov, majú podporu 9 mesiacov.
Ubuntu MATE

Ubuntu MATE je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale využíva odlišné prostredie, MATE. Prvá verzia Ubuntu MATE bola 14.04, vydaná v apríli 2014.
Prostredie MATE.
Prostredie MATE patrí medzi menej náročné prostredia, Ubuntu MATE je tak možné používať aj na menej výkonnom hardvéri. Vychádza z kódu a základných princípov GNOME vo verzií 2.x. Výhodou systému sú tiež veľmi rýchle reakcie. MATE má vlastnú paletu základných aplikácií, odvodených od ich GNOME 2.x verzií, písaných v GTK knižniciach.
Podpora.
LTS (long time support, predĺžená podpora) vydania Ubuntu MATE vychádzajú v rovnakom čase ako u iných derivátov a majú plnú podporu 5 rokov. Klasické vydania, vydávané každých 6 mesiacov, majú podporu 9 mesiacov.
Get Down on It

„Get Down on It“ je skladba z roku 1981 od americkej skupiny Kool &amp; the Gang. Pôvodne bola vydaná z ich albumu "Something Special" (1981). Americkou asociáciou hudobného priemyslu RIAA bol singel certifikovaný zlatou platňou.
Začiatkom roku 1982 sa singel dostal do prvej desiatky v americkom R&amp;B a Pop rebríčku. V britskom rebríčku UK Singles Chart obsadil 3. miesto, čo bolo toho času ich najlepší úspech v Spojenom kráľovstve.
FRESH

FRESH je obchodná aliancia združujúca maloobchodné predajne potravín na Slovensku a obchodná značka reťazca supermarketov pôsobiacich na území Slovenska. Zakladateľom a vlastníkom je Miroslav Labaš. Sídlo spoločnosti sa nachádza v Košiciach v mestskej časti Košice – Nad Jazerom na Textilnej ulici.
História a predajne.
Firma bola založená 5. júna 2010, vznikla premenovaním a kompletnou reštrukturalizáciou pôvodných predajní Bala pôsobiacich hlavne na východnom Slovensku.
V súčasnosti spoločnosť prevádzkuje obchody s názvom "Fresh", "Fresh mini" alebo "Fresh Plus". Predajne Fresh mini sú prevádzkované formou franchisingu. Zásobovanie majú na starosti tri veľkoobchody, okrem spoločnosti Labaš je to aj spoločnosť Makos v Bardejove a Libex v Žiline.
Celkový počet predajní je 683, z čoho najväčší počet predajní sa nachádza na východnom Slovensku. Spoločnosť prevádzkuje 34 supermarketov "Fresh Plus", prevažne v Košickom kraji. Prvý vlastný supermarket "Fresh Plus" bol otvorený v roku 2003. Koncept Fresh Plus tvorí takmer polovicu tržieb spoločnosti. Vo väčších supermarketoch Fresh Plus sa nachádza aj sieť vlastných butikov s názvom "L. A. Press".
CBA

CBA je obchodná značka reťazca maďarských supermarketov. Svoje predajne prevádzkuje v Maďarsku, Bulharska, Česku, Chorvátsku, Litvy, Poľsku, Rumunsku, Slovensku a Srbsku.
Firma na Slovensku.
Na Slovensku spoločnosť vznikla v roku 2003, jej zakladateľom bol Marián Šufliarsky. Výkonným riaditeľom spoločnosti na Slovensku je Lukáš Mucha (CBA Slovakia, a.s.). Na Slovensku zamestnáva zhruba 2 400 zamestnancov a má 341 pobočiek.
Horeňovo (geomorfologický podcelok)

Horeňovo je geomorfologický podcelok pohoria Žiar. Má podobu horského chrbta s nie výraznými výškovými rozdielmi.
Vymedzenie.
Nachádza sa v strednej časti pohoria a oddeľuje Hornú Nitru od Horného Turca. Okrem východne ležiacej Turčianskej kotliny v zastúpení podcelku Diviacka pahorkatina a západne ležiacej Prievidzskej a Handlovskej kotliny, prináležiacich do Hornonitrianskej kotliny, susedí Horeňovo už len s podcelkami Vyšehrad na severe a Rovne na juhu.
Got My Mind Set on You

„Got My Mind Set on You“ je skladba, ktorú zložil Rudy Clark a pôvodne nahral James Ray v roku 1962, pod názvom „I’ve Got My Mind Set on You“. V roku 1987 však nahral George Harrison coververziu ako singel, ktorý vydal zo svojho albumu "Cloud Nine".
Časopis "Billboard" určil túto skladbu ako3. najlepšiu skladbu roka 1988. Druhá verzia hudobného videa mala značnú hranosť, vďaka čomu bola nominovaná na cenu MTV Video Music Awards.
Rovne

Rovne sú geomorfologický podcelok pohoria Žiar. Má podobu horských lúk s horským chrbtom s nie výraznými výškovými rozdielmi.
Vymedzenie.
Nachádzajú sa v južnej časti pohoria a sú plošne najmenším podcelkom Žiaru. Západný a južný okraj Rovní strmo stúpa z Handlovskej kotliny, východným i severným smerom sa terén zvažuje len mierne. Východným smerom nadväzuje Kunešovská hornatina, podcelok Kremnických vrchov, severným smerom pokračuje pohorie podcelkom Horeňovo.
Chránené územie.
Nad obcou Ráztočno sa nachádza prírodná pamiatka Hájska jaskyňa.
Give It Up

„Give It Up“ je skladba americkej disko skupiny KC and the Sunshine Band, hoci označovaná bola v tomto prípade v mnohých krajinách len jednoducho ako KC. Po reakcii proti mnohým disko interpretom bola táto skladba v USA začiatkom 80. rokov hitom. V marci 1984 obsadila v americkom rebríčku Billboard Hot 100 18. miesto. V auguste 1983 však v britskom rebríčku UK Singles Chart obsadzovala 1. miesto po dobu troch týždňov.
Harnes

Harnes môže byť:
Leforest

Leforest môže byť:
Noyelles-sous-Lens

Noyelles-sous-Lens môže byť: